A Republikon legfrissebb kutatása szerint a pártválasztók körében a Fidesz megdöntötte saját, októberi rekordját: 54-ről 57 százalékra nőtt a támogatása. A 24.hu számára készült kutatás szerint az ellenzéknek csökken vagy stagnál a támogatottsága:

Fotó: Huszti István Orbán Viktor

a Jobbik két százalékot esett egy hónap alatt, most 13 százalékon áll;

az MSZP stagnál, 11,

az LMP 6,

a DK 6,

az Együtt–Párbeszéd (amely szövetség azóta megszűnt) 2,

a Momentum 3 százalékon áll.

A teljes népességet tekintve 34 százalékon áll a Fidesz (ez 2 százalékpontos emelkedés), 8 százalékon a Jobbik és 7 százalékon az MSZP. Az LMP hónapok óta tartja a 4 százalékot, míg a DK-nak 3, a Momentumnak pedig 2 százalékot mért a Republikon Intézet. Az emberek 40 százaléka továbbra sem tud pártot választani.

Más számokkal, de hasonló tendenciát mért a Századvég, ami múlt pénteken hozta nyilvánosságra kutatását. Náluk a biztos pártválasztók körében a Fidesz 51, a Jobbik 15, az MSZP 14, az LMP 8, a DK 5 százalékon áll.

Folyamatosan frissülő grafikonunkon 2014-től láthatja a pártok támogatottságát a választásra jogosultak körében. Megnézheti a mérések eredményeit pártonként, közvélemény-kutató intézetenként és átlagolva is.